‘અરે, યાર ! નેટવર્કિંગ ફ્રેન્ડ્સ એટલે આપણને કામ લાગે એવા મિત્ર. કૉન્ટેકટ બનાવવાના અને પછી આપણને કામ લાગે એ રીતે એમનો ઉપયોગ કરવાનો ! હવે જો, ખ્યાતિને મળી તું કાલે… એ ફૅશન ડિઝાઈનર છે. પોતાનું લેબલ છે. હવે એને ફૅશન શૉમાં જવાનાં આમંત્રણ મળતાં જ હોય છે તો આપણી સાથે દોસ્તી હોય તો આપણને પણ જવાનો ચાન્સ મળે, સમજી ? એવી જ રીતે મારી પડોશી આરતી છે ને એ ઘરમાં જ રહે છે. મારી જેમ ઑફિસ નથી જતી એટલે કયારેક મારે લેટ થવાનું હોય તો મારાં બાળકો એના ઘરે સચવાઈ જાય છે. કવિતા ઈંગ્લિશની લેકચરર છે તો મારા દીકરાને કયારેક ડિફિકલ્ટી હોય તો એની પાસે સમજવા-શીખવા જઈ આવે છે. ટૂંકમાં, આ બધી જ ફ્રેન્ડ્સ સાથે સુખ-દુઃખની વાત ન થાય, સમજી ?’ પૂજા હસતાં હસતાં બોલી પડી.